

**REPUBLIKA E SHQIPËRISË**

**KOMISIONI QENDROR I ZGJEDHJEVE**

**V E N D I M**

**PËR KTHIMIN PËR PLOTËSIM TË LISTAVE SHUMEMËRORE TË PARTISË “PARTIA SOCILAISTE E MODERUAR” PËR ZGJEDHJET PËR KUVENDIN E SHQIPËRISË TË VITIT 2017**

Komisioni Qendror i Zgjedhjeve në mbledhjen e datës 04.05.2017, me pjesëmarrjen e:

Denar BIBA- Kryetar

Hysen OSMANAJ- Zv/kryetar

Bledar SKËNDERI- Anëtar

Edlira JORGAQI- Anëtare

Gëzim VELESHNJA- Anëtar

Klement ZGURI- Anëtar

Vera SHTJEFNI- Anëtare

Shqyrtoi çështjen me:

**OBJEKT**: Për kthimin për plotësim të listave shumemёrore të Partisë “Partia Socialiste e Moderuar”, për zgjedhjet për Kuvendin e Shqipërisë të vitit 2017.

**BAZË LIGJORE:** Neni 23, pika 1, germa a, neni 67, pika 2, 4, 5, dhe 6 neni 72 dhe neni 73, pika 1 dhe 2 të Ligjit nr.10019, datë 29.12.2008 “Kodi Zgjedhor i Republikës së Shqipërisë” i ndryshuar. Neni 2, neni 10, pika 1, germa a, i ligjit 138/2015 “Për garantimin e integritetit të personave që zgjidhen, emërohen ose ushtrojnë funksione publike”.

Komisioni Qendror i Zgjedhjeve pasi shqyrtoi dokumentacionin e paraqitur si dhe dëgjoi diskutimet e përfaqësuesve të partive politike,

**V Ë R E N:**

Partia Socialiste e Moderuar është regjistruar si subjekt zgjedhor për zgjedhjet për Kuvendin e Shqipërisë, me vendimin e KQZ-së nr. 54, datë 15.03.2017.

Në bazё të nenit 67, dhe nenit 72, të ligjit nr. 10019, datë 29.12.2008 “Kodi Zgjedhor i Republikës së Shqipërisë” i ndryshuar, Partia Socialiste e Moderuar ka paraqitur në KQZ dokumentacionin për miratimin e listave shumemërore. Dokumentacioni i paraqitur përmban:

1. Listat shumemёrore të kandidatëve për deputet, për 12 Zonat Zgjedhore;
2. Deklaratën e kandidatit;
3. Deklarimin për vendet sipas kuotës gjinore, për 9 zona zgjedhore;
4. Jetëshkrimin e kandidatit për deputet.
5. Dokumentin e identifikimit për secilin kandidat për deputet.
6. Formularët e vetëdeklarimit në zbatim të ligjit nr. 138/2015, për kandidatet e paraqitur

Në mbledhjen e datës 04.05.2017 në bazë të nenit 73, të Kodit Zgjedhor, Komisioni Qendror i Zgjedhjeve verifikoi listat shumemërore të kandidatëve për deputet të “Partisë Socialiste e Moderuar” dhe dokumentacionin bashkëngjitur të paraqitur dhe konstatoi se mangësitë e dokumentacionit si më poshtë:

1. Në listën shumëemërore të kadidatëve nuk plotësohet kriteri gjinor, (30% e listës shumemërore, duhet ti përkas secilës gjini), për zonën zgjedhore, qarku Elbasan, qarku Dibër, qarku Vlorë.
2. Numri i kandidatëve në listat shumemërore është me i vogël se numri i mandateve, për këto zona;

 Qarku Elbasan ka 1 (një) kandidat më pak.

 Qarku Berat ka 1 (një) kandidat më pak.

 Qarku Dibër ka 1 (një) kandidat më pak.

 Qarku Vlorë ka 2 (dy) kandidat më pak.

 Qarku Tiranë ka 7 (shtatë) kandidate më pak.

 Qarku Durrës ka 4 (katër) kandidate më pak.

 Qarku Korçë ka 5 (pesë) kandidatë më pak.

Në këto kushte KQZ duhet:

Të kthej për plotësim dokumentacionin e kandidimit, për korrigjimin e mangësive të konstatuar nga “Partia Socialiste e Moderuar”.

**PËR KËTO ARSYE:**

Komisioni Qendror i Zgjedhjeve mbështetur në nenin 23, pika 1, germa a neni 67, pika 2, 4, 5, dhe 6 neni 72 dhe neni 73, pika 1 dhe 2 të Ligjit nr.10019, datë 29.12.2008 “Kodi Zgjedhor i Republikës së Shqipërisë”.

**V E N D O S I:**

1. Kthimin për korrigjim të mangësive të konstatuara në dokumentacionin e kandidimit të “Partisë Socialiste e Moderuar” për çdo zonë zgjedhore.
2. Ky vendim hyn në fuqi menjëherë.
3. Kundër këtij vendimi mund të bëhet ankim në Kolegjin Zgjedhor pranë Gjykatës së Apelit Tiranë, brenda 5 ditëve nga shpallja e tij.

**Denar BIBA- Kryetar**

**Hysen OSMANAJ- Zv/kryetar**

**Bledar SKËNDERI- Anëtar**

**Edlira JORGAQI- Anëtare**

**Gëzim VELESHNJA- Anëtar**

**Klement ZGURI- Anëtar**

**Vera SHTJEFNI- Anëtare**